
A fájdalomfelmérés elméleti és gyakorlati lehetőségei szülészeti intenzív osztályon

 
Célkitűzés: A fájdalom mértékének felmérése és a befolyásoló tényezőinek kutatása céljából betegek és
ápolóik értékelték a posztoperatív fájdalmat numerikus skálán az adatok összehasonlítása céljából.
Megtörtént az életkor és a BMI értékek kapcsolatának értékelése, a BMI- hez társuló opiát igény ellenőrzése. Célunk felmérni, hogy az ápolók, alul értékelik-e betegeik fájdalmát, valamint kimutatni a multimodális fájdalomcsillapítás előnyeit, a vele járó opiát igényt.
Adatok és Módszerek: 2013.november 1 és december 15 közötti vizsgálatba a műtéten átesett betegek (40 fő) és a velük foglalkozó ápolók (10 fő) kerültek. A PTE KK Szülészeti és Nőgyógyászati Klinika szubintenzív osztályán folyt az adatok gyűjtése. Statisztikai számításainkat MS 2007 segítségével végeztük. Az elemzés során abszolút-és relatív gyakoriságot, átlagot, szórást, 2 mintás t-próbát és Khi-négyzet próbát, korrelációt és lineáris regressziót végeztünk, melyet 95%-os valószínűség mellett tekintettünk szignifikánsnak (p<0,05). Az eredményeket átlag megbízhatósági tartománnyal prezentáltuk.
Eredmények: Az ápolók alulértékelték betegeik fájdalmát (p=0,011). A betegek vitális paramétereivel kifejezetten szoros, folyamatos kapcsolatot kimutatni nem tudtunk (p>0,05). Az életkor és betegek BMI értéke közt összefüggés nem volt (p=0,134), de a többségében túlsúlyos vizsgált populáció esetében az opiát igény nem volt emelkedett (p=0,62). A nyitott műtétekhez nem társult egyértelműen fokozottabb fájdalom, az adekvát fájdalomcsillapítás miatt (p>0,05). Megerősítést nyert a multimodális terápia előnye is a fájdalomcsillapításban, amely nem járt az opiát igény csökkenésével (p=0,807)
Következtetések: A jövőben feltétlen szükséges az egészségügyben dolgozók felmérését elvégezni tudásszintjükről, esetleges oktatásokat szervezni és protokollokat készíteni, valamint a fájdalmat naponta legalább három alkalommal ellenőrizni.(Shugarman LR.,2010 ,Canada).

